Norge ligger på åttende plass blant de ti minst korrupte landene men er passert av alle våre nordiske naboer viser årets rangering fra Transparency International. Plassering er for øvrig den samme som Norge fikk i fjor.

 Vi tror at det som skiller Norge fra den andre nordiske landene er vi har en oljesektor sier Jan Borgen generalsekretær i Transparency International Norge til Avisenes Nyhetsbyrå (ANB).

 Det er en sektor som dessverre er utsatt for korrupsjon og bestikkelser. Det er mange aktører og leverandører i bransjen dessuten dreier det seg ikke bare om norske selskaper men også hva andre selskaper gjør i norsk sektor i Nordsjøen utdyper Borgen.

Særlig ansvar

Han oppfordrer regjeringen til å jobbe for å sikre åpenhet om pengetransaksjonene fra oljeindustrien.

 Norske selskaper bør bli pålagt å opplyse i årsrapportene om betalinger over landegrenser. Det vil sette søkelyset på selskapenes overføringer til skatteparadiser lukkede finanssentra og utviklingsland. Norges rolle som energinasjon og vår erfaring med forvaltning av ressursinntekter gir Norge et særlig ansvar mener Borgen.

Han peker på at oljerike stater som Angola Aserbajdsjan Tchad Ecuador Indonesia Iran Irak Kasakhstan Libya Nigeria Russland Sudan Venezuela og Yemen alle kommer høyt opp på listen over de mest korrupte landene i undersøkelsen.

Finland best

Globalt er Finland fremdeles det minst korrupte landet i verden tett fulgt av New Zealand Danmark Island Singapore Sverige Sveits og Norge.

Verst står det til i Bangladesh Haiti Nigeria Tsjad Burma Aserbajdsjan og Paraguay.

Ifølge TI beløper bestikkelser i offentlige anskaffelser seg årlig til mer enn 2.600 milliarder kroner på verdensbasis.

Transparency International er en upartisk global organisasjon stiftet for å motarbeide korrupsjon nasjonalt og internasjonalt. Årets indeks er basert på 18 undersøkelser foretatt av 12 uavhengige institusjoner i perioden 2002 og 2004.